CELEX: 42022X0082
Language: sk
Date: 2022-01-20 00:00:00
Title: Predpis OSN č. 26 – Jednotné ustanovenia na účely typového schvaľovania vozidiel vzhľadom na ich vonkajšie výčnelky [2022/82]

20.1.2022   
               
               
                  SK
               
               
                  Úradný vestník Európskej únie
               
               
                  L 13/51
               
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke: https://unece.org/status-1958-agreement-and-annexed-regulations
         Predpis OSN č. 26 – Jednotné ustanovenia na účely typového schvaľovania vozidiel vzhľadom na ich vonkajšie výčnelky [2022/82]
         
            Obsahuje celý platný text vrátane:
         
         série zmien 04 – dátum nadobudnutia platnosti: 25. septembra 2020
         OBSAH
         PREDPIS
         
                     1.
                  
                  Rozsah pôsobnosti a účel
                  
               
                     2.
                  
                  Vymedzenie pojmov
                  
               
                     3.
                  
                  Žiadosť o typové schválenie
                  
               
                     4.
                  
                  Typové schválenie
                  
               
                     5.
                  
                  Všeobecné špecifikácie
                  
               
                     6.
                  
                  Osobitné špecifikácie
                  
               
                     7.
                  
                  Zmena typu vozidla
                  
               
                     8.
                  
                  Zhoda výroby
                  
               
                     9.
                  
                  Sankcie v prípade nezhody výroby
                  
               
                     10.
                  
                  Definitívne zastavenie výroby
                  
               
                     11.
                  
                  Názvy a adresy technických služieb zodpovedných za vykonávanie schvaľovacích skúšok a názvy a adresy schvaľovacích úradov
                  
               
                     12.
                  
                  Prechodné ustanovenia
                  
               PRÍLOHY
         
                     1.
                  
                  Oznámenie o typovom schválení, jeho rozšírení, zamietnutí, odňatí alebo oznámenie o definitívnom zastavení výroby typu vozidla vzhľadom na jeho vonkajšie výčnelky podľa predpisu č. 26
                  
               
                     2.
                  
                  Usporiadanie značiek typového schválenia
                  
               
                     3.
                  
                  Metódy na stanovenie rozmerov výčnelkov a medzier
                  
               
                     4.
                  
                  Oznámenie o typovom schválení, jeho rozšírení, zamietnutí, odňatí alebo oznámenie o definitívnom zastavení výroby samostatnej technickej jednotky typu nosiča batožiny, nosiča lyží alebo rádiovej prijímacej alebo vysielacej antény
                  
               1.   ROZSAH PÔSOBNOSTI A ÚČEL
         
                  
                     1.1.
                  
                  
                     Tento predpis sa vzťahuje na vonkajšie výčnelky vozidiel kategórie M1 (1). Nevzťahuje sa na vonkajšie zariadenia na nepriamy výhľad alebo pre guľu ťažných zariadení.
                  
               
                  
                     1.2.
                  
                  
                     Účelom tohto predpisu je znížiť riziko alebo závažnosť zranenia osôb, ktoré narazia na karosériu, alebo sa po nej zošmyknú v prípade nárazu. Toto platí, keď vozidlo stojí aj keď sa pohybuje.
                  
               2.   VYMEDZENIE POJMOV
         Na účely tohto predpisu:
         
                  
                     2.1.
                  
                  
                     „typové schválenie vozidla“ je typové schválenie typu vozidla vzhľadom na jeho vonkajšie výčnelky;
                  
               
                  
                     2.2.
                  
                  
                     „typ vozidla“ je kategória motorových vozidiel, ktoré sa neodlišujú z takých podstatných hľadísk, ako sú tvary vonkajšieho povrchu alebo materiály, z ktorých je zhotovený;
                  
               
                  
                     2.3.
                  
                  
                     „vonkajší povrch“ je vonkajšok vozidla vrátane kapoty, veka batožinového priestoru, dverí, blatníkov, strechy, zariadení na osvetlenie a svetelnú signalizáciu a viditeľných výstužných komponentov;
                  
               
                  
                     2.4.
                  
                  
                     „podlahová čiara“ je čiara určená takto:
                     okolo naloženého vozidla sa postupne posunuje kužeľ s vertikálnou osou, ktorého výška nie je stanovená, a s polovičným uhlom 30° tak, že sa stále dotýka a pokiaľ možno čo najnižšie vonkajšieho povrchu vozidla. Podlahová čiara je geometrická stopa týchto bodov dotyku. Pri určení podlahovej čiary sa neberú do úvahy podpery pre zdvihák, výfukové potrubia ani kolesá. Predpokladá sa, že medzery medzi kolesami a podbehmi sú vyplnené imaginárnym povrchom tvoriacim plynulé pokračovanie okolitého vonkajšieho povrchu. Pri určení podlahovej čiary sa berú do úvahy nárazníky na oboch koncoch vozidla. V závislosti od konkrétneho vozidla môže stopa podlahovej čiary prebiehať na najkrajnejšej časti nárazníka alebo na paneli karosérie pod nárazníkom. Ak sa vyskytnú súčasne dva alebo viaceré body dotyku, k určeniu podlahovej čiary sa použije nižší bod dotyku;
                  
               
                  
                     2.5.
                  
                  
                     „polomer zakrivenia“ je polomer kruhového oblúka, ktorý sa najviac približuje k tvaru zaoblenia posudzovaného dielu;
                  
               
                  
                     2.6.
                  
                  
                     „naložené vozidlo“ je vozidlo naložené až na maximálnu povolenú technickú hmotnosť. Vozidlá vybavené hydropneumatickým, hydraulickým alebo pneumatickým zavesením alebo zariadením na automatické vyrovnávanie podľa nákladu sa skúšajú s vozidlom v najnepriaznivejšom bežnom prevádzkovom stave špecifikovanom výrobcom;
                  
               
                  
                     2.7.
                  
                  
                     „najvzdialenejší vonkajší okraj“ vo vzťahu k bokom vozidla je rovina rovnobežná so strednou pozdĺžnou rovinou vozidla zhodná s jeho vonkajším bočným okrajom a vzhľadom na predok a zadok vozidla, kolmú priečnu rovinu vozidla zhodujúcu sa s jeho vonkajšími predným a zadným okrajom bez ohľadu na výčnelky:
                  
               
                  
                     2.7.1.
                  
                  
                     pneumatík v blízkosti ich bodu dotyku so zemou a konektorov pre merače tlaku v pneumatikách;
                  
               
                  
                     2.7.2.
                  
                  
                     prípadných protišmykových zariadení, ktoré môžu byť namontované na kolesách;
                  
               
                  
                     2.7.3.
                  
                  
                     zariadení na nepriamy výhľad;
                  
               
                  
                     2.7.4.
                  
                  
                     bočných smerových svietidiel, doplnkových obrysových svietidiel, predných a zadných obrysových (bočných) svietidiel a parkovacích svietidiel;
                  
               
                  
                     2.7.5.
                  
                  
                     vo vzťahu k prednej a zadnej časti vozidla ide o časti, ktoré sa montujú na nárazníky, ťažné zariadenia a výfuky;
                  
               
                  
                     2.8.
                  
                  
                     „rozmery výčnelku“ komponentu namontovaného na panel sú rozmery určené metódou opísanou v bode 2 prílohy 3 k tomuto predpisu;
                  
               
                  
                     2.9.
                  
                  
                     „menovitá čiara panela“ je čiara prechádzajúca dvoma bodmi predstavovanými polohou stredu gule, keď sa jej povrch dotkne komponentu prvý a poslednýkrát počas meracieho postupu opísaného v bode 2.2 prílohy 3 k tomuto predpisu;
                  
               
                  
                     2.10.
                  
                  
                     „anténa“ je akékoľvek zariadenie používané na vysielanie a/alebo prijímanie elektromagnetických signálov;
                  
               
                  
                     2.11.
                  
                  
                     „nárazník“ je dolná predná alebo zadná časť vonkajšej konštrukcie vozidla. Zahŕňa všetky časti konštrukcie, ktoré majú poskytovať ochranu vozidla v prípade čelnej alebo zadnej zrážky vozidla pri nízkej rýchlosti, ako aj všetko na nich pripevnené príslušenstvo;
                  
               
                  
                     2.12.
                  
                  
                     „kryt nárazníka“ je pružný vonkajší povrch nárazníka, ktorý sa zvyčajne rozprestiera po celej šírke prednej alebo zadnej časti vozidla.
                  
               3.   ŽIADOSŤ O TYPOVÉ SCHVÁLENIE
         
                  
                     3.1.
                  
                  
                     Žiadosť o typové schválenie typu vozidla vzhľadom na vonkajšie výčnelky
                  
               
                  
                     3.1.1.
                  
                  
                     Žiadosť o typové schválenie typu vozidla vzhľadom na vonkajšie výčnelky predkladá výrobca vozidla alebo jeho riadne splnomocnený zástupca.
                  
               
                  
                     3.1.2.
                  
                  
                     K žiadosti musia byť v troch vyhotoveniach priložené ďalej uvedené dokumenty:
                  
               
                  
                     3.1.2.1.
                  
                  
                     fotografie prednej, zadnej a bočných častí vozidla, zhotovené pod uhlom 30° až 45° k vertikálnej pozdĺžnej stredovej rovine vozidla;
                  
               
                  
                     3.1.2.2.
                  
                  
                     výkresy s rozmermi nárazníkov a prípadne
                  
               
                  
                     3.1.2.3.
                  
                  
                     výkresy niektorých vonkajších výčnelkov a prípadne výkresy niektorých častí vonkajšieho povrchu uvedených v bode 6.9.1.
                  
               
                  
                     3.1.3.
                  
                  
                     Technickej službe vykonávajúcej schvaľovacie skúšky sa predloží vozidlo, ktoré reprezentuje typ vozidla, ktorý má byť schválený. Na žiadosť uvedenej technickej služby sa tiež predkladajú niektoré komponenty a niektoré vzorky použitého materiálu.
                  
               
                  
                     3.2.
                  
                  
                     Žiadosť o typové schválenie vzhľadom na nosiče batožiny, nosiče lyží alebo rádiové prijímacie alebo vysielacie antény považované za samostatné technické jednotky
                  
               
                  
                     3.2.1.
                  
                  
                     Žiadosť o typové schválenie vzhľadom na nosiče batožiny, nosiče lyží alebo rádiové prijímacie alebo vysielacie antény považované za samostatné technické jednotky predkladá výrobca vozidla alebo výrobca uvedených samostatných technických jednotiek alebo ich splnomocnený zástupca.
                  
               
                  
                     3.2.2.
                  
                  
                     K žiadosti pre každý typ ktoréhokoľvek zariadenia uvedeného v bode 3.2.1 musia byť priložené:
                  
               
                  
                     3.2.2.1.
                  
                  
                     tri kópie dokumentov špecifikujúcich technické charakteristiky samostatnej technickej jednotky a pokyny na montáž dodávané s každou predanou samostatnou technickou jednotkou;
                  
               
                  
                     3.2.2.2.
                  
                  
                     vzorka typu samostatnej technickej jednotky. Ak to zodpovedný orgán považuje za potrebné, môže požadovať ďalšiu vzorku.
                  
               4.   TYPOVÉ SCHVÁLENIE
         
                  
                     4.1.
                  
                  
                     Typové schválenie typu vozidla vzhľadom na jeho vonkajšie výčnelky
                  
               
                  
                     4.1.1.
                  
                  
                     Ak typ vozidla predložený na typové schválenie podľa tohto predpisu spĺňa požiadavky bodov 5 a 6, daný typ vozidla sa schváli.
                  
               
                  
                     4.1.2.
                  
                  
                     Každému schválenému typu vozidla sa pridelí schvaľovacie číslo. Jeho prvé dve číslice (v súčasnosti 03, čo zodpovedá sérii zmien 03) označujú sériu zmien zahŕňajúcu najnovšie zásadné technické zmeny vykonané v predpise v čase vydania typového schválenia. Tá istá zmluvná strana nesmie prideliť to isté číslo inému typu vozidla.
                  
               
                  
                     4.1.3.
                  
                  
                     Oznámenie o typovom schválení, jeho rozšírení, zamietnutí, odňatí alebo oznámenie o definitívnom zastavení výroby typu vozidla podľa tohto predpisu sa oznámi stranám dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
                  
               
                  
                     4.1.4.
                  
                  
                     Na každé vozidlo zodpovedajúce schválenému typu vozidla podľa tohto predpisu sa zreteľne a na ľahko dostupnom mieste špecifikovanom v schvaľovacom formulári upevní medzinárodná značka typového schválenia, ktorá pozostáva z:
                  
               
                  
                     4.1.4.1.
                  
                  
                     písmena „E“ v kružnici, za ktorým nasleduje rozlišovacie číslo krajiny, ktorá typové schválenie udelila; (2)
                     
                  
               
                  
                     4.1.4.2.
                  
                  
                     čísla tohto predpisu, za ktorým nasleduje písmeno „R“, pomlčka a schvaľovacie číslo, nachádzajúceho sa vpravo od kružnice predpísanej v bode 4.1.4.1.
                  
               
                  
                     4.1.5.
                  
                  
                     Ak vozidlo zodpovedá schválenému typu vozidla podľa jedného alebo viacerých ďalších predpisov, ktoré tvoria prílohy dohody, v krajine, ktorá udelila typové schválenie podľa tohto predpisu, symbol uvedený v bode 4.1.4.1 sa nemusí zopakovať; v takom prípade sa doplnkové čísla a symboly všetkých predpisov, podľa ktorých bolo typové schválenie udelené v krajine, ktorá udelila typové schválenie podľa tohto predpisu, uvedú vo zvislých stĺpcoch umiestnených vpravo od symbolu predpísaného v bode 4.1.4.1.
                  
               
                  
                     4.1.6.
                  
                  
                     Značka typového schválenia musí byť ľahko čitateľná a nezmazateľná.
                  
               
                  
                     4.1.7.
                  
                  
                     Značka typového schválenia sa umiestni v blízkosti štítku s údajmi o vozidle pripevneného výrobcom alebo na ňom.
                  
               
                  
                     4.1.8.
                  
                  
                     Príklady usporiadania značky typového schválenia sú uvedené v prílohe 2 k tomuto predpisu.
                  
               
                  
                     4.1.9.
                  
                  
                     Schvaľovací úrad overuje existenciu uspokojivých opatrení na zabezpečenie účinných kontrol zhody výroby predtým, ako sa typové schválenie udelí.
                  
               
                  
                     4.2.
                  
                  
                     Typové schválenie vzhľadom na nosiče batožiny, nosiče lyží alebo rádiové prijímacie alebo vysielacie antény považované za samostatné technické jednotky
                  
               
                  
                     4.2.1.
                  
                  
                     Ak typ samostatnej technickej jednotky predloženej na typové schválenie podľa tohto predpisu spĺňa požiadavky bodov 6.16, 6.17 a 6.18, daný typ samostatnej technickej jednotky sa schváli.
                  
               
                  
                     4.2.2.
                  
                  
                     Každému schválenému typu samostatnej technickej jednotky sa pridelí schvaľovacie číslo. Jeho prvé dve číslice (v súčasnosti 03, čo zodpovedá sérii zmien 03, ktorá nadobudla platnosť 23. júna 2005) označujú sériu zmien zahŕňajúcu najnovšie zásadné technické zmeny vykonané v predpise v čase vydania typového schválenia. Tá istá zmluvná strana nesmie prideliť to isté číslo inému typu samostatnej technickej jednotky.
                  
               
                  
                     4.2.3.
                  
                  
                     Oznámenie o typovom schválení, jeho rozšírení, zamietnutí, odňatí alebo oznámenie o definitívnom zastavení výroby typu samostatnej technickej jednotky podľa tohto predpisu sa oznámi stranám dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 4 k tomuto predpisu.
                  
               
                  
                     4.2.4.
                  
                  
                     Na každú samostatnú technickú jednotku zodpovedajúcu schválenému typu podľa tohto predpisu sa zreteľne a na ľahko dostupnom mieste špecifikovanom v schvaľovacom formulári upevní medzinárodná značka typového schválenia, ktorá pozostáva z:
                  
               
                  
                     4.2.4.1.
                  
                  
                     písmena „E“ v kružnici, za ktorým nasleduje rozlišovacie číslo krajiny, ktorá typové schválenie udelila;2
                     
                  
               
                  
                     4.2.4.2.
                  
                  
                     čísla tohto predpisu, za ktorým nasleduje písmeno „R“, pomlčka a schvaľovacie číslo, nachádzajúceho sa vpravo od kružnice predpísanej v bode 4.2.4.1.
                  
               
                  
                     4.2.5.
                  
                  
                     Značka typového schválenia musí byť ľahko čitateľná a nezmazateľná.
                  
               
                  
                     4.2.6.
                  
                  
                     Značka typového schválenia sa umiestni v blízkosti štítku s údajmi o samostatnej technickej jednotke pripevneného výrobcom alebo na ňom.
                  
               
                  
                     4.2.7.
                  
                  
                     Príklady usporiadania značky typového schválenia sú uvedené v prílohe 2 k tomuto predpisu.
                  
               
                  
                     4.2.8.
                  
                  
                     Schvaľovací úrad overuje existenciu uspokojivých opatrení na zabezpečenie účinných kontrol zhody výroby predtým, ako sa typové schválenie udelí.
                  
               5.   VŠEOBECNÉ ŠPECIFIKÁCIE
         
                  
                     5.1.
                  
                  
                     Ustanovenia tohto predpisu sa nevzťahujú na tie časti vonkajšieho povrchu, ktoré pri naloženom vozidle so všetkými dverami, oknami a prístupovými otvormi atď. v zatvorenej polohe sú:
                  
               
                  
                     5.1.1.
                  
                  
                     vo výške viac ako 2 metre; alebo
                  
               
                  
                     5.1.2.
                  
                  
                     pod podlahovou čiarou; alebo
                  
               
                  
                     5.1.3.
                  
                  
                     umiestnené tak, že v statickom stave, ako aj v prevádzke sa ich nemožno dotknúť guľou s priemerom 100 mm.
                  
               
                  
                     5.2.
                  
                  
                     Vonkajší povrch vozidla nesmie mať smerom von žiadne špicaté alebo ostré časti ani výčnelky, ktoré by svojím tvarom, rozmermi, smerom alebo tvrdosťou zvyšovali riziko alebo závažnosť zranenia osôb, do ktorej vonkajší povrch narazil alebo ktorá sa po ňom kĺže pri kolízii.
                  
               
                  
                     5.3.
                  
                  
                     Na vonkajšom povrchu vozidla nesmú byť smerom von časti, ktoré by mohli zachytiť chodcov, cyklistov alebo motocyklistov.
                  
               
                  
                     5.4.
                  
                  
                     Žiadna vyčnievajúca časť vonkajšieho povrchu nesmie mať polomer zakrivenia menší ako 2,5 mm. Táto požiadavka sa nevzťahuje na časti vonkajšieho povrchu, ktoré vyčnievajú menej ako 5 mm, ale rohy takýchto častí smerujúce von sú zaoblené, s výnimkou prípadov, keď takéto časti vyčnievajú menej ako 1,5 mm.
                  
               
                  
                     5.5.
                  
                  
                     Vyčnievajúce časti vonkajšieho povrchu vyrobené z materiálu s tvrdosťou na stupnici Shore A menšou než 60, môžu mať polomer zakrivenia menší než 2,5 mm.
                     Meranie tvrdosti sa vykonáva s komponentom nainštalovaným vo vozidle. Pokiaľ nie je možné vykonať meranie tvrdosti postupom podľa Shore A, na vyhodnotenie sa použijú porovnateľné merania.
                  
               
                  
                     5.6.
                  
                  
                     Ustanovenia bodov 5.1 až 5.5 sa uplatňujú navyše k osobitným špecifikáciám bodu 6 s výnimkou prípadov, keď sa v daných osobitných špecifikáciách výslovne stanovuje inak.
                  
               6.   OSOBITNÉ ŠPECIFIKÁCIE
         
                  
                     6.1.
                  
                  
                     Ozdobné prvky
                  
               
                  
                     6.1.1.
                  
                  
                     Namontované ozdobné prvky, ktoré vyčnievajú viac ako 10 mm zo svojho držiaka, sa zasunú, oddelia alebo ohnú silou s veľkosťou 10 daN, pôsobiacou v ich najviac vyčnievajúcom bode v ľubovoľnom smere v rovine približne rovnobežnej s povrchom, na ktorom sú namontované. Tieto ustanovenia sa nevzťahujú na ozdobné prvky na mriežke chladiča, na ktoré sa vzťahujú len všeobecné požiadavky bodu 5.
                     Na vynaloženie sily 10 daN sa použije nárazové teleso s plochým zakončením a priemerom najviac 50 mm. Ak to nie je možné, použije sa ekvivalentná metóda. Po zasunutí, oddelení alebo ohnutí ozdobných prvkov zvyšné výčnelky nesmú vyčnievať viac ako 10 mm. Tieto výčnelky musia v každom prípade vyhovovať ustanoveniam bodu 5.2. Ak je ozdobný prvok namontovaný na podklade, tento podklad sa považuje za súčasť ozdoby, nie za nosný povrch.
                  
               
                  
                     6.1.2.
                  
                  
                     Ochranné pásy alebo štíty na vonkajšom povrchu nepodliehajú požiadavkám bodu 6.1.1. Sú však pevne prichytené k vozidlu.
                  
               
                  
                     6.2.
                  
                  
                     Svetlomety
                  
               
                  
                     6.2.1.
                  
                  
                     Vyčnievajúce clony a obruby na svetlometoch sú povolené za predpokladu, že ich výčnelky merané od vonkajšej priehľadnej plochy svetlometu nepresiahnu 30 mm a ich polomer zakrivenia je najmenej 2,5 mm po celej ploche.
                     V prípade svetlometu namontovaného za dodatočnou priehľadnou plochou sa výčnelok meria od najkrajnejšej priehľadnej plochy. Výčnelky sa určujú na základe metódy opísanej v bode 3 prílohy 3 k tomuto predpisu.
                  
               
                  
                     6.2.2.
                  
                  
                     Zasúvateľné svetlomety musia vyhovovať ustanoveniam bodu 6.2.1 v prevádzkovej, ako aj v zasunutej polohe.
                  
               
                  
                     6.2.3.
                  
                  
                     Ustanovenia bodu 6.2.1 sa nevzťahujú na svetlomety, ktoré sú zapustené do karosérie, alebo ktoré sú karosériou prekryté, ak táto spĺňa požiadavky bodu 6.9.1.
                  
               
                  
                     6.3.
                  
                  
                     Mriežky a medzery
                  
               
                  
                     6.3.1.
                  
                  
                     Požiadavky bodu 5.4 neplatia pre medzery medzi pevnými alebo pohyblivými prvkami vrátane prvkov, ktoré sú súčasťou mriežok pre vstup alebo výstup vzduchu a mriežok chladiča, za predpokladu, že vzdialenosť medzi za sebou nasledujúcimi prvkami nepresahuje 40 mm, a za predpokladu, že mriežky a medzery majú určitú funkciu. Medzery s veľkosťou medzi 40 mm a 25 mm musia mať polomery zakrivenia s veľkosťou 1 mm alebo viac. Ak je však vzdialenosť medzi dvoma za sebou nasledujúcimi prvkami rovná alebo menšia ako 25 mm, polomery zakrivenia vonkajších plôch prvkov musia byť najmenej 0,5 mm. Vzdialenosť medzi dvomi za sebou nasledujúcimi prvkami mriežok a medzier sa stanoví podľa metódy opísanej v bode 4 prílohy 3 k tomuto predpisu.
                  
               
                  
                     6.3.2.
                  
                  
                     Spojenie prednej a bočnej plochy každého prvku tvoriaceho mriežku alebo medzeru musí byť zaoblené.
                  
               
                  
                     6.4.
                  
                  
                     Stierače predného skla
                  
               
                  
                     6.4.1.
                  
                  
                     Stierače predného skla sú namontované tak, že hriadeľ stierača (číslo 1 na obrázku 0) je vybavený ochranným puzdrom (číslo 1.1 na obrázku 0), ktorého polomer zakrivenia spĺňa požiadavky bodu 5.4 a plocha jeho koncového povrchu je minimálne 150 mm2. Držiak (hlava a hlavná časť, t. j. čísla 2 a 2.1 na obrázku 0) sú skonštruované s polomerom zakrivenia, ktorý spĺňa požiadavky bodu 5.4. V prípade zaoblených krytov je ich minimálna vyčnievajúca plocha 150 mm2, pokiaľ je meraná najviac 6,5 mm od najďalej vyčnievajúceho bodu. Tieto požiadavky spĺňajú aj stierače zadného skla a stierače svetlometov.
                  
               
                  
                     6.4.2.
                  
                  
                     Bod 5.4 sa nevzťahuje na lišty stierača (číslo 4 na obrázku 0), prípadné podporné prvky (číslo 3 na obrázku 0), prípadný druhotný držiak (číslo 2.2 na obrázku 0), prípadný funkčný záves medzi hlavou držiaka a držiakom (číslo 5 na obrázku 0) ani na prípadné spojenie medzi hlavným a druhotným držiakom (číslo 6 na obrázku 0). Tieto jednotky však musia byť vyrobené tak, aby nemali žiadne ostré hrany ani špicaté alebo ostré časti.
                  
               
            Obrázok 0
         
         
            Príklad rozdelenia častí
         
         
            
         Legenda:
         
                     1.
                  
                  
                     Hriadeľ stierača
                  
               
                     1.1.
                  
                  
                     Ochranné puzdro
                  
               
                     2.
                  
                  
                     Hlava držiaka
                  
               
                     2.1.
                  
                  
                     Hlavný držiak
                  
               
                     2.2.
                  
                  
                     Druhotný držiak
                  
               
                     3.
                  
                  
                     Podporné prvky
                  
               
                     4.
                  
                  
                     Lišty stieračov
                  
               
                     5.
                  
                  
                     Funkčný záves
                  
               
                     6
                  
                  
                     Spojenie medzi hlavným a druhotným držiakom
                  
               
                  
                     6.4.3.
                  
                  
                     Súlad s ustanoveniami bodu 6.4.1 a 6.4.2 sa overí so stieračmi v zaparkovanej polohe.
                  
               
                  
                     6.5.
                  
                  
                     Nárazníky
                  
               
                  
                     6.5.1.
                  
                  
                     Konce nárazníkov sú zahnuté dovnútra k vonkajšiemu povrchu, aby sa znížilo riziko zachytenia. Táto požiadavka sa považuje za splnenú, ak je nárazník zapustený alebo integrovaný do karosérie, alebo koniec nárazníka je zahnutý dovnútra tak, že sa ho nemožno dotknúť guľou s priemerom 100 mm a medzera medzi koncom nárazníka a karosériou, ktorá ho obklopuje, nepresiahne 20 mm.
                  
               
                  
                     6.5.2.
                  
                  
                     Ak je obrys nárazníka, ktorý zodpovedá vonkajšiemu obrysu vertikálneho výčnelku vozidla, na pevnom povrchu, má tento povrch minimálny polomer zakrivenia 5 mm vo všetkých bodoch ležiacich od obrysovej čiary do 20 mm smerom dovnútra a minimálny polomer zakrivenia 2,5 mm vo všetkých ostatných prípadoch. Toto ustanovenie platí pre tú časť zóny ležiacej do 20 mm smerom dovnútra od obrysovej čiary, ktorá je umiestnená medzi a pred (alebo za v prípade zadného nárazníka) dotykovými bodmi s obrysovou čiarou dvoch vertikálnych rovín, z ktorých každá zviera s pozdĺžnou rovinou symetrie vozidla uhol 15° (pozri obrázok 1).
                  
               
            Obrázok 1
         
         
            
         
                  
                     6.5.3.
                  
                  
                     Požiadavky bodu 6.5.2 sa nevzťahujú na časti umiestnené na nárazníku alebo časti, ktoré sú súčasťou nárazníka, alebo časti vložené do nárazníka, ktoré vyčnievajú menej ako 5 mm, s osobitným dôrazom na kryty spojov a trysky ostrekovačov svetlometov. Rohy takýchto častí otočené smerom von však nesmú mať ostré hrany okrem prípadov, keď takéto časti vyčnievajú menej ako 1,5 mm.
                  
               
                  
                     6.5.4.
                  
                  
                     Požiadavky bodu 6.5.2 sa nevzťahujú na kryt nárazníka. Ustanovenia bodu 5 tohto predpisu sa uplatňujú naďalej.
                  
               
                  
                     6.6.
                  
                  
                     Kľučky, závesy a tlačidlá zámkov dverí, veká batožinových priestorov a kapôt, hrdlá a viečka palivových nádrží.
                  
               
                  
                     6.6.1.
                  
                  
                     Výčnelky nesmú presahovať 40 mm v prípade dverí alebo držadiel batožinového priestoru a 30 mm vo všetkých ostatných prípadoch.
                  
               
                  
                     6.6.2.
                  
                  
                     Ak kľučky bočných dverí treba pri otváraní otáčať, musia spĺňať jednu alebo druhú z týchto požiadaviek:
                  
               
                  
                     6.6.2.1.
                  
                  
                     V prípade kľučiek, ktoré sa otáčajú rovnobežne s rovinou dverí, musí otvorený koniec kľučiek smerovať dozadu. Koniec takých kľučiek musí byť obrátený dozadu smerom k rovine dverí a namontovaný do ochranného prvku alebo zapustený.
                  
               
                  
                     6.6.2.2.
                  
                  
                     Kľučky, ktoré sa otáčajú smerom von v ktoromkoľvek smere, ktorý nie je rovnobežný s rovinou dverí, ak sú v uzavretej polohe, musia byť obklopené ochranným prvkom alebo byť zapustené. Otvorený koniec má smerovať buď dozadu alebo dolu.
                     Kľučky, ktoré nespĺňajú poslednú podmienku, môžu byť napriek tomu schválené ak:
                     
                                 a)
                              
                              
                                 majú nezávislý vratný mechanizmus;
                              
                           
                                 b)
                              
                              
                                 v prípade zlyhania vratného mechanizmu nemôžu vyčnievať viac ako 15 mm;
                              
                           
                                 c)
                              
                              
                                 v takejto otvorenej polohe vyhovujú ustanoveniam bodu 5.4; a
                              
                           
                                 d)
                              
                              
                                 plocha ich koncového povrchu meraná nie viac ako 6,5 mm od najviac vyčnievajúceho bodu je najmenej 150 mm2.
                              
                           
               
                  
                     6.7.
                  
                  
                     Kolesá, matice kolies, kryty diskov a disky kolies
                  
               
                  
                     6.7.1.
                  
                  
                     Požiadavky bodu 5.4 sa neuplatňujú.
                  
               
                  
                     6.7.2.
                  
                  
                     Na kolesách, maticiach kolies, krytoch diskov a diskoch kolies nesmú byť žiadne špicaté ani ostré výčnelky, ktoré siahajú za vonkajšiu rovinu ráfika kolesa. Krídlové matice nie sú povolené.
                  
               
                  
                     6.7.3.
                  
                  
                     Keď sa vozidlo pohybuje po priamej čiare, za vertikálny priemet vonkajšieho povrchu alebo konštrukcie v horizontálnej rovine nesmie vyčnievať žiadna časť kolies, iná ako pneumatiky, nachádzajúca sa nad horizontálnou rovinou prechádzajúcou cez ich osi otáčania. Ak je to odôvodnené prevádzkovými požiadavkami, môžu disky kolies, ktoré kryjú koleso, a matice kolies vyčnievať za vertikálny priemet vonkajšieho povrchu alebo konštrukcie pod podmienkou, že polomer zakrivenia povrchu vyčnievajúcej časti je najmenej 30 mm a že výčnelok za vertikálny priemet vonkajšieho povrchu alebo konštrukcie v žiadnom prípade nepresahuje 30 mm.
                  
               
                  
                     6.8.
                  
                  
                     Hrany plechov
                  
               
                  
                     6.8.1.
                  
                  
                     Hrany plechov, ako sú hrany odtokov a koľajníc posuvných dverí, sú povolené len vtedy, ak sú zahnuté dovnútra alebo vybavené krytom spĺňajúcim požiadavky tohto predpisu, ktoré sa naň vzťahujú.
                     Nechránená hrana sa považuje za zahnutú dovnútra, ak je zahnutá dovnútra približne v uhle 180° alebo ak je voči karosérii zahnutá takým spôsobom, že sa jej nemožno dotknúť guľou s priemerom 100 mm.
                     Požiadavky bodu 5.4 sa nevzťahujú na tieto hrany plechov: zadný okraj kapoty a predný okraj zadného batožinového priestoru.
                     Zadný okraj kapoty zahŕňa extrapoláciu tejto hrany vľavo a vpravo (napr. ako horný okraj nárazníka alebo ako okraj stĺpika A). Táto extrapolácia je postranne obmedzená najkrajnejším bočným bodom čelného skla.
                  
               
                  
                     6.9.
                  
                  
                     Panely karosérie
                  
               
                  
                     6.9.1.
                  
                  
                     Záhyby na paneloch karosérie môžu mať polomer zakrivenia menší ako 2,5 mm za predpokladu, že tento polomer nie je menší ako jedna desatina výšky „H“ výčnelku meraného podľa metódy opísanej v bode 1 prílohy 3 k tomuto predpisu.
                  
               
                  
                     6.10.
                  
                  
                     Bočné vzduchové alebo dažďové deflektory
                  
               
                  
                     6.10.1.
                  
                  
                     Bočné deflektory musia mať polomer zakrivenia minimálne 1 mm na hranách, ktoré môžu smerovať von.
                  
               
                  
                     6.11.
                  
                  
                     Podpery zdviháku a výfukové potrubia
                  
               
                  
                     6.11.1.
                  
                  
                     Podpery zdviháku a výfukové potrubia nemajú vyčnievať viac než 10 mm za vertikálny priemet podlahovej čiary ležiacej vertikálne nad nimi. V rámci výnimky z tejto požiadavky môže výfukové potrubie vyčnievať viac ako 10 mm za vertikálnym priemetom podlahovej čiary, pokiaľ sa končí zaoblenými hranami, pričom minimálny polomer zakrivenia je 2,5 mm.
                  
               
                  
                     6.12.
                  
                  
                     Klapky otvorov pre vstup a výstup vzduchu
                  
               
                  
                     6.12.1.
                  
                  
                     Klapky otvorov pre vstup a výstup vzduchu majú spĺňať požiadavky bodov 5.2, 5.3 a 5.4 vo všetkých polohách používania.
                  
               
                  
                     6.13.
                  
                  
                     Strecha
                  
               
                  
                     6.13.1.
                  
                  
                     Otváracie strechy sa posudzujú len v uzavretej polohe.
                  
               
                  
                     6.13.2.
                  
                  
                     Kabriolety sa skúšajú so strechou v oboch polohách, zdvihnutej aj spustenej.
                  
               
                  
                     6.13.2.1.
                  
                  
                     So spustenou strechou sa nevykoná žiadna skúška vo vnútri imaginárneho povrchu tvoreného strechou vo zdvihnutej polohe.
                  
               
                  
                     6.13.2.2.
                  
                  
                     Keď je kryt pre vzpery poskladanej strechy štandardným vybavením, skúška sa vykoná s krytom v jeho funkčnej polohe.
                  
               
                  
                     6.14.
                  
                  
                     Okná
                  
               
                  
                     6.14.1.
                  
                  
                     Okná, ktoré sa pohybujú smerom von od vonkajšieho povrchu vozidla, musia byť vo všetkých polohách používania v súlade s týmito ustanoveniami:
                  
               
                  
                     6.14.1.1.
                  
                  
                     dopredu nesmú smerovať žiadne nechránené hrany;
                  
               
                  
                     6.14.1.2.
                  
                  
                     žiadna časť okna nesmie vyčnievať za najvzdialenejší vonkajší okraj vozidla.
                  
               
                  
                     6.15.
                  
                  
                     Držiaky tabuľky s evidenčným číslom
                  
               
                  
                     6.15.1.
                  
                  
                     Držiaky, ktoré poskytol výrobca vozidla pre tabuľky s evidenčným číslom, spĺňajú požiadavky bodu 5.4 tohto predpisu, ak sa ich nemožno dotknúť guľou s priemerom 100 mm, keď je tabuľka s evidenčným číslom namontovaná v súlade s odporúčaniami výrobcu vozidla.
                  
               
                  
                     6.16.
                  
                  
                     Nosiče batožiny a lyží
                  
               
                  
                     6.16.1.
                  
                  
                     Nosiče batožiny a lyží musia byť pripevnené k vozidlu tak, že aspoň v jednom smere existuje bezpečné spojenie a že môžu byť prenášané horizontálne, pozdĺžne a priečne sily, ktoré sú rovné aspoň vertikálnej nosnosti nosiča, ako je špecifikované jeho výrobcom. Na skúšanie nosiča batožiny alebo lyží pripevneného k vozidlu podľa návodu výrobcu, nesmie byť skúšobné zaťaženie použité len v jednom bode.
                  
               
                  
                     6.16.2.
                  
                  
                     Povrchy, ktorých sa po montáži nosiča možno dotknúť guľou s priemerom 165 mm, nesmú mať časti s polomerom zakrivenia menším ako 2,5 mm, pokiaľ sa nemôžu uplatňovať ustanovenia bodu 6.3.
                  
               
                  
                     6.16.3.
                  
                  
                     Upevňovacie prvky, ako sú skrutky, ktoré sa uťahujú alebo uvoľňujú bez náradia, nesmú vyčnievať viac ako 40 mm nad povrchy uvedené v bode 6.16.2, pričom sa výčnelok určuje podľa metódy uvedenej v bode 2 prílohy 3 k tomuto predpisu, ale s použitím gule s priemerom 165 mm v tých prípadoch, keď sa používa metóda uvedená v bode 2.2 uvedenej prílohy.
                  
               
                  
                     6.17.
                  
                  
                     Antény
                  
               
                  
                     6.17.1.
                  
                  
                     Rádiové prijímacie a vysielacie antény musia byť na vozidle namontované tak, že ak je ich neupevnený koniec nižšie ako 2 m od povrchu cesty v akejkoľvek polohe používania špecifikovanej výrobcom antény, nachádza sa vnútri zóny ohraničenej vertikálnymi rovinami, ktoré sú 10 cm dovnútra od najvzdialenejšieho vonkajšieho okraja vozidla v zmysle vymedzenia v bode 2.7 tohto predpisu.
                  
               
                  
                     6.17.2.
                  
                  
                     Okrem toho musia byť antény namontované na vozidle tak, a v prípade potreby ich neupevnené konce byť zablokované tak, aby žiadna časť antény nepresahovala za najvzdialenejší vonkajší okraj vozidla v zmysle vymedzenia v bode 2.7 tohto predpisu.
                  
               
                  
                     6.17.3.
                  
                  
                     Tyče antén môžu mať polomer zakrivenia menej ako 2,5 mm. Neupevnené konce však musia byť vybavené krytmi s fixnými hlavicami, ktorých polomery zakrivenia sú najmenej 2,5 mm.
                  
               
                  
                     6.17.4.
                  
                  
                     Základne antén nesmú vyčnievať viac ako 40 mm, keď sa výčnelok určuje podľa postupu opísaného v bode 2 prílohy 3 k tomuto predpisu.
                  
               
                  
                     6.17.4.1.
                  
                  
                     V prípadoch, ak z dôvodu neprítomnosti ohybnej tyče alebo časti nie je možné identifikovať, čo je základňou antény, sa táto požiadavka považuje za splnenú, ak po pôsobení horizontálnej sily maximálne 50 daN v smere dopredu a dozadu vyvolanej nárazovým telesom s plochým zakončením a priemerom maximálne 50 mm na najviac vyčnievajúcu časť antény:
                     
                                 a)
                              
                              
                                 anténa sa ohne smerom k základni a nevyčnieva viac než 40 mm alebo;
                              
                           
                                 b)
                              
                              
                                 anténa sa odlomí a zostávajúca časť antény nevykazuje žiadne ostré ani nebezpečné časti, ktorých sa možno dotknúť guľou s priemerom 100 mm, a nevyčnieva viac než 40 mm.
                              
                           
               
                  
                     6.17.4.2.
                  
                  
                     Body 6.17.4 a 6.17.4.1 sa neuplatňujú na antény umiestnené za vertikálnou priečnou rovinou prechádzajúcou bodom „R“ vodiča za predpokladu, že maximálne vyčnievanie antény vrátane jej krytu nepresiahne hodnotu 70 mm stanovenú podľa postupu v bode 2 prílohy 3 k tomuto predpisu.
                     Ak je anténa umiestnená za uvedenou vertikálnou rovinou, ale vyčnieva viac než 70 mm, uplatňuje sa bod 6.17.4.1, ale použije sa limit vyčnievania 70 mm namiesto 40 mm.
                  
               
                  
                     6.18.
                  
                  
                     Montážne pokyny
                  
               
                  
                     6.18.1.
                  
                  
                     Nosiče batožiny, lyží a rádiové prijímacie alebo vysielacie antény, ktoré boli schválené ako samostatné technické jednotky, sa nemôžu ponúkať na predaj, predávať ani kupovať, pokiaľ nie sú sprevádzané pokynmi na ich montáž. Pokyny na montáž musia obsahovať dostatočné informácie umožňujúce montáž schválených komponentov na vozidlo spôsobom, ktorý vyhovuje príslušným ustanoveniam bodov 5 a 6 tohto predpisu. Musia byť uvedené najmä polohy použitia pre teleskopické antény.
                  
               7.   ZMENA TYPU VOZIDLA
         
                  
                     7.1.
                  
                  
                     Každá zmena existujúceho typu vozidla sa oznámi schvaľovaciemu úradu, ktorý daný typ vozidla schválil. Schvaľovací úrad potom buď:
                     
                                 a)
                              
                              
                                 po konzultácii s výrobcom rozhodne o tom, že sa má udeliť nové typové schválenie; alebo
                              
                           
                                 b)
                              
                              
                                 uplatní postup uvedený v bode 7.1.1 (Revízia) a prípadne postup uvedený v bode 7.1.2 (Rozšírenie).
                              
                           
               
                  
                     7.1.1.
                  
                  
                     Revízia
                     Keď sa údaje zaznamenané v informačnej zložke zmenili a schvaľovací úrad usúdi, že vykonané zmeny pravdepodobne nemajú zrejmý nepriaznivý vplyv a vozidlo v každom prípade naďalej spĺňa požiadavky, zmena sa označí ako „revízia“.
                     V takom prípade schvaľovací úrad podľa potreby vydá zrevidované stránky informačnej zložky, pričom označí každú zrevidovanú stránku tak, aby bola zreteľne uvedená povaha zmeny a dátum nového vydania. Táto požiadavka sa považuje za splnenú vydaním konsolidovanej, aktualizovanej verzie informačnej zložky, ku ktorej sa priloží podrobný opis zmien.
                  
               
                  
                     7.1.2.
                  
                  
                     Rozšírenie
                     Zmena sa označí ako „rozšírenie“, ak okrem zmien údajov zaznamenaných v informačnej zložke:
                     
                                 a)
                              
                              
                                 sa vyžadujú ďalšie kontroly alebo skúšky; alebo
                              
                           
                                 b)
                              
                              
                                 boli zmenené akékoľvek informácie v oznámení (okrem jeho príloh); alebo
                              
                           
                                 c)
                              
                              
                                 je potrebné schválenie neskoršej série zmien po jej nadobudnutí platnosti.
                              
                           
               
                  
                     7.2.
                  
                  
                     Potvrdenie alebo zamietnutie typového schválenia s uvedením zmien sa oznámi zmluvným stranám dohody, ktoré uplatňujú tento predpis, postupom uvedeným v bode 4.3. Okrem toho musí byť príslušným spôsobom zmenený súpis informačného zväzku pripojený k oznámeniu, aby bol zrejmý dátum poslednej revízie alebo rozšírenia.
                  
               8.   ZHODA VÝROBY
         
                  
                     8.1.
                  
                  
                     Vozidlo (samostatná technická jednotka) typovo schválené podľa tohto predpisu sa musí vyrábať v súlade so schváleným typom a musí spĺňať požiadavky uvedené v bodoch 5 a 6.
                  
               
                  
                     8.2.
                  
                  
                     S cieľom overiť splnenie požiadaviek bodu 8.1 sa vykonajú vhodné kontroly výroby.
                  
               
                  
                     8.3.
                  
                  
                     Držiteľ schválenia musí predovšetkým:
                  
               
                  
                     8.3.1.
                  
                  
                     zabezpečiť existenciu postupov na účinnú kontrolu kvality výrobkov;
                  
               
                  
                     8.3.2.
                  
                  
                     mať prístup ku kontrolnému vybaveniu potrebnému na kontrolu zhody každého schváleného typu;
                  
               
                  
                     8.3.3.
                  
                  
                     zabezpečiť, aby údaje výsledkov skúšok boli zaznamenávané a aby súvisiace doklady zostávali k dispozícii počas obdobia, ktoré bude určené po dohode so schvaľovacím úradom;
                  
               
                  
                     8.3.4.
                  
                  
                     analyzovať výsledky každého typu skúšky na účely overovania a zabezpečovania stability vlastností výrobku pri zohľadnení odchýlok, ku ktorým dochádza v priemyselnej výrobe;
                  
               
                  
                     8.3.5.
                  
                  
                     zabezpečiť, aby sa každý typ výrobku podrobil aspoň skúškam predpísaným v prílohe 3 k tomuto predpisu;
                  
               
                  
                     8.3.6.
                  
                  
                     zabezpečiť, aby každý odber vzoriek alebo skúšobných kusov poskytujúci dôkaz o nezhode s typom príslušnej skúšky, bol podnetom k ďalšiemu odberu a ďalšej skúške. Je nutné vykonať všetky potrebné opatrenia na opätovné zaistenie zhody príslušnej výroby.
                  
               
                  
                     8.4.
                  
                  
                     Schvaľovací úrad, ktorý udelil typové schválenie, môže kedykoľvek overiť metódy kontroly zhody použiteľné pre každú výrobnú jednotku.
                  
               
                  
                     8.4.1.
                  
                  
                     Pri každej inšpekcii sa kontrolujúcemu inšpektorovi predložia knihy skúšok a prevádzkové záznamy.
                  
               
                  
                     8.4.2.
                  
                  
                     Inšpektor môže náhodne odobrať vzorky, ktoré sa majú skúšať v laboratóriu výrobcu. Minimálny počet vzoriek sa môže určiť podľa výsledkov vlastného overenia výrobcu.
                  
               
                  
                     8.4.3.
                  
                  
                     Keď sa úroveň kvality nejaví ako vyhovujúca alebo keď sa javí, že je nutné overiť platnosť skúšok vykonaných podľa bodu 8.4.2, inšpektor vyberie vzorky, ktoré sa zašlú technickej službe, ktorá vykonala schvaľovacie skúšky.
                  
               
                  
                     8.4.4.
                  
                  
                     Schvaľovací úrad môže vykonať ktorúkoľvek skúšku predpísanú v tomto predpise.
                  
               
                  
                     8.4.5.
                  
                  
                     Bežná frekvencia inšpekcií autorizovaných schvaľovacích úradom je jedenkrát za dva roky. V prípade zaznamenania negatívnych výsledkov počas jednej z týchto inšpekcií príslušný schvaľovací úrad zabezpečí prijatie všetkých potrebných krokov na čo najrýchlejšie obnovenie zhody výroby.
                  
               9.   SANKCIE V PRÍPADE NEZHODY VÝROBY
         
                  
                     9.1.
                  
                  
                     Typové schválenie udelené vzhľadom na typ vozidla podľa tohto predpisu sa môže odňať, ak nie je splnená požiadavka stanovená v bode 8.1.
                  
               
                  
                     9.2.
                  
                  
                     Ak zmluvná strana dohody, ktorá uplatňuje tento predpis, odníme typové schválenie, ktoré predtým udelila, bezodkladne to oznámi ostatným zmluvným stranám, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
                  
               10.   DEFINITÍVNE ZASTAVENIE VÝROBY
         Ak držiteľ typového schválenia úplne ukončí výrobu typu vozidla typovo schváleného v súlade s týmto predpisom, informuje o tom schvaľovací úrad, ktorý typové schválenie udelil a ktorý o tom zasa bezodkladne informuje ostatné zmluvné strany dohody z roku 1958, ktoré uplatňujú tento predpis, prostredníctvom formulára oznámenia zodpovedajúceho vzoru uvedenému v prílohe 1 k tomuto predpisu.
         11.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV
         Strany dohody, ktoré uplatňujú tento predpis, oznámia sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok, ako aj názvy a adresy schvaľovacích úradov, ktoré schválenie udeľujú a ktorým sa majú zasielať formuláre osvedčujúce udelenie, predĺženie, zamietnutie alebo odňatie typového schválenia.
         12.   PRECHODNÉ USTANOVENIA
         
                  
                     12.1.
                  
                  
                     Od oficiálneho dátumu nadobudnutia platnosti série zmien 02 nesmie žiadna zmluvná strana uplatňujúca tento predpis odmietnuť udeliť typové schválenia podľa tohto predpisu v znení série zmien 02.
                  
               
                  
                     12.2.
                  
                  
                     Po uplynutí 24 mesiacov po dátume nadobudnutia platnosti série zmien 02 musia zmluvné strany uplatňujúce tento predpis udeľovať typové schválenia iba v prípade, ak typ vozidla, ktorý má byť schválený, spĺňa požiadavky tohto predpisu, zmeneného sériou zmien 02.
                  
               
                  
                     12.3.
                  
                  
                     Po uplynutí 36 mesiacov po dátume nadobudnutia platnosti série zmien 02 prestávajú platiť existujúce typové schválenia podľa tohto predpisu s výnimkou typov vozidiel, ktoré sú v súlade s požiadavkami tohto predpisu v znení série zmien 02.
                  
               
                  
                     12.4.
                  
                  
                     Od oficiálneho dátumu nadobudnutia platnosti série zmien 03 nesmie žiadna zmluvná strana, ktorá uplatňuje tento predpis, odmietnuť udeliť typové schválenie podľa tohto predpisu v znení série zmien 03.
                  
               
                  
                     12.5.
                  
                  
                     Po uplynutí 24 mesiacov po dátume nadobudnutia platnosti série zmien 03 musia zmluvné strany uplatňujúce tento predpis udeľovať typové schválenia iba v prípade, ak typ vozidla, ktorý má byť schválený, spĺňa požiadavky tohto predpisu, zmeneného sériou zmien 03.
                  
               
                  
                     12.6.
                  
                  
                     Do uplynutia 48 mesiacov po dátume nadobudnutia platnosti série zmien 03 tohto predpisu žiadna zmluvná strana uplatňujúca tento predpis nesmie odmietnuť vnútroštátne typové schválenie typu vozidla schváleného podľa predchádzajúcich sérií zmien tohto predpisu.
                  
               
                  
                     12.7.
                  
                  
                     Po uplynutí 48 mesiacov po dátume nadobudnutia platnosti série zmien 03 tohto predpisu môžu zmluvné strany uplatňujúce tento predpis odmietnuť prvé vnútroštátne prihlásenie (prvé uvedenie do prevádzky) vozidla, ktoré nespĺňa požiadavky podľa série zmien 03 tohto predpisu.
                  
               
                  
                     12.8.
                  
                  
                     Od oficiálneho dátumu nadobudnutia platnosti série zmien 04 nesmie žiadna zmluvná strana, ktorá uplatňuje tento predpis, odmietnuť udeliť typové schválenie podľa tohto predpisu v znení série zmien 04.
                  
               
                  
                     12.9.
                  
                  
                     Od 1. septembra 2022 nie sú zmluvné strany uplatňujúce tento predpis povinné uznávať typové schválenia udelené podľa predchádzajúcej série zmien, ktoré boli po prvýkrát udelené po 1. septembri 2022.
                  
               
                  
                     12.10.
                  
                  
                     Zmluvné strany uplatňujúce tento predpis naďalej uznávajú typové schválenia udelené podľa predchádzajúcej série zmien tohto predpisu OSN, ktoré boli prvýkrát vydané pred 1. septembrom 2022.
                  
               
                  
                     12.11.
                  
                  
                     Zmluvné strany uplatňujúce tento predpis neodmietnu udeliť typové schválenie podľa akejkoľvek predchádzajúcej série zmien k tomuto predpisu alebo jeho rozšírení.
                  
               
            (1)  Podľa vymedzenia v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.6, bod 2. – https://unece.org/transport/standards/transport/vehicle-regulations-wp29/resolutions.
         
            (2)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev. 6 – https://unece.org/transport/standards/transport/vehicle-regulations-wp29/resolutions.
      
      
         
            PRÍLOHA 1
            
               Oznámenie
            
            [Maximálny formát: A4 (210 × 297 mm)]
            
                        
                           
                         (1)
                     
                     
                        Vydal: Názov schvaľovacieho úradu:
                        …
                        …
                        …
                     
                  
               
            
                        týkajúce sa (2):
                     
                     
                        udelenia typového schválenia
                        rozšírenia typového schválenia
                        zamietnutia typového schválenia
                        odňatia typového schválenia
                        definitívneho zastavenia výroby
                     
                  typu vozidla vzhľadom na vonkajšie výčnelky podľa predpisu č. 26
            
                        Typové schválenie č. …
                     
                     
                        Rozšírenie č. …
                     
                  
                     
                        1.
                     
                     
                        Obchodný názov alebo obchodná značka zariadenia…
                     
                  
                     
                        2.
                     
                     
                        Typ vozidla…
                     
                  
                     
                        3.
                     
                     
                        Názov a adresa výrobcu…
                     
                  
                     
                        4.
                     
                     
                        Názov a adresa prípadného zástupcu výrobcu…
                        …
                     
                  
                     
                        5.
                     
                     
                        Vozidlo predložené na typové schválenie dňa…
                     
                  
                     
                        6.
                     
                     
                        Technická služba zodpovedná za vykonávanie schvaľovacích skúšok
                        …
                     
                  
                     
                        7.
                     
                     
                        Dátum skúšobného protokolu vydaného touto službou…
                     
                  
                     
                        8.
                     
                     
                        Číslo skúšobného protokolu vydaného touto službou…
                     
                  
                     
                        9.
                     
                     
                        Typové schválenie udelené/zamietnuté/rozšírené/odňaté2
                        
                     
                  
                     
                        10.
                     
                     
                        Dôvod, resp. dôvody rozšírenia (ak je to relevantné): …
                        …
                     
                  
                     
                        11.
                     
                     
                        Umiestnenie značky typového schválenia na vozidle…
                     
                  
                     
                        12.
                     
                     
                        Miesto…
                     
                  
                     
                        13.
                     
                     
                        Dátum…
                     
                  
                     
                        14.
                     
                     
                        Podpis…
                     
                  
                     
                        15.
                     
                     
                        Zoznam dokumentov archivovaných na schvaľovacom úrade, ktorý udelil typové schválenie, a dostupných na požiadanie, je priložený k tomuto oznámeniu.
                     
                  
               (1)  Rozlišovacie číslo krajiny, ktorá typové schválenie udelila, rozšírila, zamietla alebo odňala (pozri ustanovenia o typovom schválení v predpise).
            
               (2)  Strike out which does not apply.
         
      
      
         
            PRÍLOHA 2
            Usporiadanie značiek typového schválenia
            VZOR A
            (Pozri body 4.1.4 a 4.2.4 tohto predpisu.)
            
               
            a = min. 8 mm
            Z uvedenej značky typového schválenia upevnenej na vozidlo vyplýva, že príslušný typ vozidla bol schválený v Holandsku (E 4) podľa predpisu OSN č. 26 pod schvaľovacím číslom 042439. Prvé dve číslice schvaľovacieho čísla znamenajú, že predpis OSN č. 26 v čase udelenia typového schválenia už zahŕňal sériu zmien 04.
            VZOR B
            (Pozri bod 4.1.5 tohto predpisu.)
            
               
            a = min. 8 mm
            Z uvedenej značky typového schválenia upevnenej na vozidlo vyplýva, že príslušný typ vozidla bol schválený v Holandsku (E 4) podľa predpisu OSN č. 26 a podľa predpisu OSN č. 24 (1). Prvé dve číslice schvaľovacích čísel udávajú, že v dátumoch, keď boli príslušné typové schválenia udelené, predpis OSN č. 26 zahŕňal sériu zmien 04, zatiaľ čo predpis OSN č. 24 už zahŕňal sériu zmien 03.
            
               (1)  Druhé číslo predpisu sa uvádza iba ako príklad.
         
      
      
         
            PRÍLOHA 3
            Metódy na stanovenie rozmerov výčnelkov a medzier
            
               1.   
               
                  Metóda určenia výšky výčnelku záhybov na paneloch karosérie
               
            
            
               1.1.   
               
                  Výška H výčnelku sa stanoví graficky vo vzťahu k obvodu kružnice s priemerom 165 mm, ktorá sa vnútorne dotýka vonkajšieho obrysu vonkajšieho povrchu v skúmanom reze.
               
            
            
               1.2.   
               
                  H je maximálna hodnota vzdialenosti meranej na priamke prechádzajúcej stredom kružnice s priemerom 165 mm medzi obvodom uvedenej kružnice a vonkajším obrysom výčnelku (pozri obrázok 1).
               
            
            
               1.3.   
               
                  Ak sa kružnica s priemerom 100 mm nemôže dotknúť vonkajšej časti vonkajšieho obrysu vonkajšieho povrchu v skúmanom reze, obrys povrchu v tejto časti sa považuje za obrys tvorený obvodom kružnice s priemerom 100 mm, a to medzi jej bodmi dotyku s vonkajším obrysom (pozri obrázok 2).
               
            
            
               1.4.   
               
                  Výrobca poskytne výkresy potrebných rezov vonkajšieho povrchu, aby bolo možné odmerať výšku výčnelkov uvedených vyššie.
               
            
            
               2.   
               
                  Metóda stanovenia rozmerov výčnelkov komponentov namontovaných na vonkajšom povrchu
               
            
            
               2.1.   
               
                  Rozmery výčnelku komponentu namontovaného na konvexný povrch sa určí buď priamo, alebo nahliadnutím do výkresu vhodného rezu tohto komponentu v jeho namontovanom stave.
               
            
            
               2.2.   
               
                  Ak rozmery výčnelku komponentu, ktorý je namontovaný na iný povrch než konvexný, nemôže byť stanovený jednoduchým meraním, stanoví sa pomocou maximálnej odchýlky vzdialenosti stredu gule s priemerom 100 mm od nominálnej čiary panela, keď sa guľa pohybuje nad panelom a je v stálom styku s týmto komponentom. Obrázok 3 znázorňuje príklad použitia tohto postupu.
               
            
            
               3.   
               
                  Metóda určovania výčnelku clony svetlometu a obruby
               
            
            
               3.1.   
               
                  Výčnelok z vonkajšieho povrchu svetlometu sa meria horizontálne od bodu dotyku gule s priemerom 100 mm, ako je znázornené na obrázku 4.
               
            
            
               4.   
               
                  Metóda určenia rozmeru medzery alebo priestoru medzi prvkami mriežky
               
            
            
               4.1.   
               
                  Rozmer medzery alebo priestoru medzi prvkami mriežky sa určí pomocou vzdialenosti medzi dvomi rovinami prechádzajúcimi cez body styku gule a kolmými k čiare spájajúcej tieto body styku. Obrázky 5 a 6 znázorňujú príklady použitia tohto postupu.
               
            
            
               Obrázok 1
            
            
               
            
               Obrázok 2
            
            
               
            
               Obrázok 3
            
            
               
            
               Obrázok 4
            
            
               
            
               Obrázok 5
            
            
               
            
               Obrázok 6
            
            
               
         
      
      
         
            PRÍLOHA 4
            
               Oznámenie
            
            [Maximálny formát: A4 (210 × 297 mm)]
            
                        
                           
                         (1)
                     
                     
                        Vydal: Názov schvaľovacieho úradu:
                        …
                        …
                        …
                     
                  
               
            
                        týkajúce sa (2) :
                     
                     
                        udelenia typového schválenia
                        rozšírenia typového schválenia
                        zamietnutia typového schválenia
                        odňatia typového schválenia
                        definitívneho zastavenia výroby
                     
                  samostatnej technickej jednotky typu nosiča batožiny, nosiča lyží alebo rádiovej prijímacej alebo vysielacej antény2
            
            
                        Typové schválenie č. …
                     
                     
                        Rozšírenie č. …
                     
                  
                     
                        1.
                     
                     
                        Obchodný názov alebo obchodná značka: …
                     
                  
                     
                        2.
                     
                     
                        Typ: …
                     
                  
                     
                        3.
                     
                     
                        Názov a adresa výrobcu: …
                        …
                     
                  
                     
                        4.
                     
                     
                        Názov a adresa prípadného zástupcu výrobcu: …
                        …
                     
                  
                     
                        5.
                     
                     
                        Charakteristiky samostatnej technickej jednotky: …
                     
                  
                     
                        6.
                     
                     
                        Prípadné obmedzenia použitia a montážne pokyny: …
                     
                  
                     
                        7.
                     
                     
                        Vzorka potrebná na schválenie samostatnej technickej jednotky predložená: …
                     
                  
                     
                        8.
                     
                     
                        Technická služba vykonávajúca schvaľovaciu skúšku: …
                     
                  
                     
                        9.
                     
                     
                        Dátum skúšobného protokolu vydaného touto službou: …
                     
                  
                     
                        10.
                     
                     
                        Číslo skúšobného protokolu vydaného touto službou: …
                     
                  
                     
                        11.
                     
                     
                        Typové schválenie samostatnej technickej jednotky bolo udelené/zamietnuté/rozšírené/odňaté2 v súvislosti s nosičom alebo nosičmi batožiny, nosičom alebo nosičmi lyží, rádiovou prijímacou alebo vysielacou anténou alebo anténami)2
                        
                     
                  
                     
                        12.
                     
                     
                        Miesto: …
                     
                  
                     
                        13.
                     
                     
                        Dátum: …
                     
                  
                     
                        14.
                     
                     
                        Podpis: …
                     
                  
                     
                        15.
                     
                     
                        Zoznam dokumentov archivovaných na schvaľovacom úrade, ktorý udelil typové schválenie, a dostupných na požiadanie, je priložený k tomuto oznámeniu.
                     
                  
               (1)  Rozlišovacie číslo krajiny, ktorá typové schválenie udelila, rozšírila, zamietla alebo odňala (pozri ustanovenia o typovom schválení v predpise).
            
               (2)  Strike out which does not apply.